CELEX: 62012TN0523
Language: el
Date: 2012-11-30 00:00:00
Title: Υπόθεση T-523/12: Προσφυγή της 30ής Νοεμβρίου 2012 — Rani Refreshments κατά ΓΕΕΑ — Global-Invest Bartosz Turek (Sani)

2.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/23
            
         Προσφυγή της 30ής Νοεμβρίου 2012 — Rani Refreshments κατά ΓΕΕΑ — Global-Invest Bartosz Turek (Sani)
   (Υπόθεση T-523/12)
   2013/C 32/36
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Rani Refreshments FZCO (Ντουμπάι, Ηνωμένα Αραβικά Εμιράτα) (εκπρόσωπος: M. Chapple, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Global-Invest Bartosz Turek (Poczesna, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 27ης Σεπτεμβρίου 2012 στην υπόθεση R 236/2012-4, και
            
         
               —
            
            
               να υποχρεώσει το καθού να καταβάλει τα δικαστικά έξοδα στα οποία υποβλήθηκε η προσφεύγουσα σε σχέση με την προσφυγή της και την απόφαση.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «Sani» χρώματος πράσινου, ανοικτού πράσινου και λευκού για προϊόντα, μεταξύ άλλων, των κλάσεων 29, 30 και 32 — Καταχωρισμένο κοινοτικό σήμα υπ’ αριθ. 9087479
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ’ αριθ. 2587244 κοινοτικό εικονιστικό σήμα «Rani», χρώματος πράσινου, λευκού, μαύρου και μπλε, για προϊόντα της κλάσεως 32· καταχωρισμένο υπ’ αριθ. 4005211 κοινοτικό εικονιστικό σήμα «Rani», χρώματος μπλε και λευκού, για προϊόντα των κλάσεων 29 και 30· καταχωρισμένο υπ’ αριθ. 2587293 κοινοτικό εικονιστικό σήμα «RANI FLOAT», χρώματος μπλε και λευκού, για προϊόντα της κλάσεως 32· καταχωρισμένο υπ’ αριθ. 2587269 κοινοτικό εικονιστικό σήμα «Rani», χρώματος πορτοκαλί, κίτρινου μαύρου, λευκού, κόκκινου, ροζ, μπλε και πράσινου, για προϊόντα των κλάσεων 16, 21 και 32· καταχωρισμένο υπ’ αριθ. 1239206 εικονιστικό σήμα Ηνωμένου Βασιλείου «rani», για προϊόντα της κλάσεως 32.
   
      Απόφαση του τμήματος ανακοπών:: Απορρίπτει την ανακοπή στο σύνολό της
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.